கேள்வி: பூனை இறைச்சி பற்றி தகவல் சொல்.
பதில்: படிமம்:Thitmeo.jpg பூனை இறைச்சி (''Cat meat'') என்பது பூனை மனித நுகர்வுக்காகத் தயாரிக்கப்பட்ட இறைச்சியினைக் குறிக்கும். சில நாடுகள் பூனை இறைச்சியை வழக்கமான உணவாக உண்ணுகின்றனர். மற்றவர்கள் போர்க்காலம் அல்லது வறுமையின் போது விரக்தியில் உணவில்லாத போது பூனை இறைச்சியை உட்கொள்கின்றன.
கேள்வி: பூனை இறைச்சி - சீனா பற்றி நீங்கள் என்ன அறிந்துள்ளீர்கள்?
பதில்: மனித பன்னாட்டுச் சமூகம் எனும் அமைப்பு, ஏஜென்ஸ் பிரான்சு-பதிப்பகம், மற்றும் பிபிசி, கருத்தின்படி சீனாவில் பூனை இறைச்சி பரவலாக உண்ணப்படுவதில்லை. ஆனால் தென்கிழக்கு சீனாவில் உள்ள குவாங்டொங் மற்றும் குவாங்ஷி மாகாணங்களில், சிலர்-குறிப்பாக வயதானவர்கள்-குளிர்கால மாதங்களில் பூனை இறைச்சியை உடல் வெப்பத்திற்கான உணவாகக் கருதி உட்கொள்கின்றனர். அசோசியேட்டட் பிரெசு 2008-ல் தெற்கு சீனாவின் குவாங்டொங் மாகாணத்தில் (113 மில்லியனுக்கும் அதிகமான மக்கள் தொகை) ஒரு நாளைக்கு 10,000 பூனைகளைச் சாப்பிட்டதாக அறிவித்தது. குவாங்டொங்கில், பூனை இறைச்சியானது பாரம்பரிய உணவாவன "''டிராகன், புலி, பீனிக்ஸ்''" (பாம்பு, பூனை, பறவை) ஆகியவற்றின் முக்கிய மூலப்பொருளாகும். இது உடலைப் பலப்படுத்துவதாகக் கூறப்படுகிறது.[http://news.xinhuanet.com/english/indepth/2012-01/13/c_131358233.htm Some call it an indelicate trade, others, a delicacy] , Xinhuanet.com, January 13, 2012 (from China Daily) அன்ஹுயி மாகாணம் மற்றும் சியாங்சு மாகாணங்களில் ஒழுங்கமைக்கப்பட்ட பூனை சேகரிப்பாளர்கள் தெற்கு உணவகங்களுக்கு பெரும்பாலும் பூனையினை வழங்குகிறார்கள். சனவரி 26, 2010 அன்று, சீனா தனது முதல் வரைவு திட்டத்தை அறிமுகப்படுத்தியது. இதில் நாட்டின் விலங்குகளைத் துன்புறுத்துவதிலிருந்து பாதுகாக்கும் நடவடிக்கை மேற்கொள்ளப்பட்டது. இதன்படி பூனை அல்லது நாய் இறைச்சியை உண்பவர்களுக்கு 15 நாட்கள் வரை சிறைத் தண்டனை விதிக்கப்படும் என்று தெரிவிக்கின்றது. சீனாவில் செல்லப்பிராணிகளாகப் பூனைகள் அதிகரித்து வருவதால், உணவுக்காகப் பூனைகளைப் பயன்படுத்துவதற்கு எதிர்ப்பு அதிகரித்துள்ளது. சூன் 2006-ல், சென்சென் உள்ள ''பாங்ஜி கேட் மீட்பால்'' உணவகத்தை ஏறத்தாழ 40 ஆர்வலர்கள் முற்றுகையிட்டனர். இதை மூடுமாறு கட்டாயப்படுத்தினர். 40க்கும் மேற்பட்ட உறுப்பினர் சங்கங்களுக்கு விரிவுபடுத்தப்பட்ட, சீன விலங்கு பாதுகாப்பு வலையமைப்பு சனவரி 2006-ல் நாய் மற்றும் பூனை நுகர்வுக்கு எதிராக நன்கு விளம்பரப்படுத்தப்பட்ட போராட்டங்களை ஒழுங்கமைக்கத் தொடங்கியது, குவாங்சௌ தொடங்கி, பத்துக்கும் மேற்பட்ட நகரங்களில் "பொது மக்களிடமிருந்து மிகவும் உகந்த பங்களிப்புடன்" செயல்படுத்தப்பட்டது. ''பெய்ஜிங் செய்தி'' 2014 மற்றும் 2015-ல் பெய்ஜிங் மற்றும் தியான்ஜின் அதிகாரிகள் காட்டுப் பூனைகளை, பூனை இறைச்சி வர்த்தகத்தின் ஒரு பகுதியாகப் பயன்படுத்துவதைக் கண்டறிந்தனர். இது பல சீன இணைய வாசிகளிடமிருந்து சீற்றத்தை ஈர்த்தது. 2015ஆம் ஆண்டு விலங்குகள் ஆசியா கணக்கெடுப்பில் பதிலளித்த 70-80% சீனர்கள் நாய்கள் மற்றும் பூனைகளை உணவாக உண்பது படுகொலை அல்லது துஷ்பிரயோகம் அல்லது சித்திரவதை செய்யப்பட்டிருந்தால் அவற்றைச் சாப்பிடுவது ஏற்றுக்கொள்ள முடியாதது என்று ஒப்புக்கொண்டனர்.
கேள்வி: பூனை இறைச்சி - இந்தியா குறித்து விரிவாக சொல்லுங்கள்.
பதில்: 2016ஆம் ஆண்டு ''கப்போஸ்ட்'' மற்றும் ஒரு சில இந்தியச் செய்தி நிறுவனங்களின் கருத்தின் படி, சென்னை சில பகுதிகளில் பூனை இறைச்சி உண்ணப்படுகிறது என்றும், நகரத்தில் உள்ள நரிக்குறவர் சமூகத்தால் முக்கியமாக இது உட்கொள்ளப்படுகிறது என்றும் தெரிவித்தது. இதே ஆண்டில் பெங்களூர் சில நரிக்குறவர் இன மக்கள் காட்டுப் பூனைகளையும், தெரு பூனைகளையும் தங்கள் இறைச்சிக்காக வேட்டையாடுவதாக இணையச் செய்திக் குற்றச்சாட்டுகள் எழுந்தன.
கேள்வி: பூனை இறைச்சி - ஆத்திரியா பற்றி தகவல் சொல்.
பதில்: விலங்குகளைப் பாதுகாப்பதற்கான சட்டத்தின் பிரிவு 6, பத்தி 2, உணவாக அல்லது பிற பொருட்களுக்காகப் பூனைகள் மற்றும் நாய்களைக் கொல்வதைத் தடை செய்கிறது.
கேள்வி: பூனை இறைச்சி - இத்தாலி பற்றி விளக்கவும்.
பதில்: பிப்ரவரி 2010-ல், தொலைக்காட்சி சமையல் நிகழ்ச்சி ஒன்றில், இத்தாலிய உணவு எழுத்தாளர் பெப்பே பிகாஸி, இரண்டாம் உலகப் போர் ஏற்பட்ட பஞ்சத்தின் போது, டசுக்கனி உள்ள வால்டார்னோவில் தனது சொந்தப் பகுதியில் "சதைப்பற்றுள்ள" மற்றும் நன்கு அறியப்பட்ட உணவாக பூனைக்கறி இருந்தது என்று குறிப்பிட்டார். பின்னர் இவர் வாதத்திற்காகக் கேலியாக இதனைக் கூறியதாகச் சொன்னார். ஆனால் வரலாற்று ரீதியாகப் பஞ்ச காலங்களில் பூனைகளை இப்பகுதி மக்கள் சாப்பிடுவதாகத் தெரிவித்தார். இவரது கருத்துகளுக்காக ஊடகங்களில் பரவலாக விமர்சிக்கப்பட்டார். பின்னர் இவரைத் தொலைக்காட்சி கட்டமைப்பிலிருந்து கைவிடப்பட்டார். பூனை நுகர்வு என்பது இத்தாலியின் வைசென்சாவில் உள்ள வின்சென்சான்கள் பொதுவான நடைமுறையாகும். இவர்களை நகைச்சுவையாக "மகனாதி" என்று அழைக்கின்றனர். இதன் பொருள் உள்ளூர் மொழியில் "பூனைகளை உண்பவர்கள்" என்பதாகும். பிரித்தானிய கசாப்புக் கடைக்காரர்களின் ''பரிந்துரை, கோழி மற்றும் உணவு வியாபாரியின் 1904ஆம் ஆண்டின் கூற்றுப்படி'' "கிறித்துப் பிறப்பு விழாவிற்கு முன் வடக்கு இத்தாலியில் இளைஞர்கள் குழு சில பூனைகளைக் கொன்று, தோலுரித்து, இரண்டு அல்லது மூன்று நாட்களுக்குத் தண்ணீரில் ஊறவைப்பது வழக்கம். இவை கிறித்துபிறப்பு நாளில் மிகுந்த கவனத்துடன் சமைக்கப்பட்டு சுமார் 1:30 மணிக்குச் சூடாகப் பரிமாறப்படுகின்றன. இத்தாலியில் பலர், 'துன்பமில்லாமல்', ஆங்கிலேயர்கள் முயல்களைக் கொல்வது போல் பூனைகளைக் கொல்கின்றனர். பெண்களுக்கான காதுறை பொருளாக, பூனை தோல் பயன்படுகிறது. பூனைகளைப் பாதுகாப்பதற்கான இத்தாலியச் சங்கம் விழிப்புடன் இருப்பதால், விலங்குகளை வாங்குவதில் அசாதாரணமான கவனிப்பு வேண்டும். மேலும் சட்டத்திற்கு எதிரான குற்றங்களுக்குச் சிறைத்தண்டனை மட்டுமே விதிக்கப்படுகிறது. இத்தாலியில் அபராதம் விதிப்பதில்லை. 1905ஆம் ஆண்டு ''தி டயட்டெடிக் & ஹைஜீனிக் கெசட்டின்'' படி, "இத்தாலியினர் பூனையை வீட்டு உபயோகத்திற்காக வளர்க்கின்றனர். ஏனெனில் ஆங்கிலேயர்கள் முயல்களை வளர்க்கிறார்கள். பூனைகள் மீதான கொடுமைகளைத் தடுக்க தடுப்பு சங்கம் விழிப்புடன் உள்ளது. சட்டத்திற்கு எதிராக நடைபெறும் குற்றங்களுக்குச் சிறைத்தண்டனைகள் உண்டு. இருப்பினும் சந்தைப் பயன்பாட்டிற்காகப் பூனைகள் வளர்க்கப்படுகின்றன. மிகச்சிறந்த கொழுப்பு நிறைந்த பாலினை உண்டு வளரும் பூனைகள் பதினைந்து பவுண்டுகள் எடை வரை விரைவில் அடையும்."